<classify> MWANASIASA mkongwe nchini, Paul Kimiti ameeleza kukunwa na maendeleo ya nchi katika sekta mbalimbali ndani ya miaka 58 ya Uhuru, huku akishangazwa na namna Serikali ya Awamu ya Tano ilivyofufua Kampuni ya la Ndege Tanzania ATCL.Kimiti ambaye amewahi kuwa Mwenyekiti wa Bodi ya ATCL, aliyehudumu miaka miwili na kisha kujiuzulu, amesema hakutegemea shirika hilo kufufuka ndani ya muda mfupi na kufika ilipo sasa.Sikutegemea kama ndani ya muda mfupi ATCL ingeweza kufikishwa hapo ilipo. Mpaka sasa nashangaa. Mbinu aliyotumia rais huyu Dk John Magufuli, hata mimi nisingeifikiria hata kidogo. Maana chombo kilidhaniwa kuwa kitafufuka polepole, itaangaliwa misaada kutoka nje. Lakini akaona umuhimu wake akavalia njuga, alisema.Aliendelea kusema, Najivunia sana kwa kweli, ilikuwa inanisikitisha kuona ATCL inaanguka hivi hivi. Hakuna msaada tunapata. Nikasema hapa napoteza muda.Kimiti aliyeteuliwa mwaka 2007 kuwa Mwenyekiti wa Bodi ya ATCL, anasema wakati anajiuzulu mwaka 2009, shirika lilikuwa na ndege ndogo zipatazo nne ambazo zilikuwa ni za kukodi. Akizungumza wakati wa mapokezi ya ndege Boeing 787-8 Dreamliner iliyowasili nchini Oktoba mwaka huu, Rais Magufuli alisema Serikali ya Awamu ya Tano imedhamiria na imejizatiti kuhakikisha shirika linafufuliwa, kama ilivyo katika Ilani ya Uchaguzi ya CCM ya mwaka 2015.Alisema ndege mpya saba, kati ya 11, zilizonunuliwya na serikali zimewasili. Mbili ni za masafa marefu, mbili ni masafa ya kati aina ya Airbuss 220 na tatu ni za masafa mafupi aina ya Bombadier Dash Q400.Ndege nyingine nne zinatarajiwa kuwasili nchini kwa nyakati tofauti, mojawapo ikiwa ni Bombardier iliyotarajiwa kuwasili nchini hivi karibuni, lakini ikazuiliwa nchini Canada kutokana na kesi iliyofunguliwa na raia wa Afrika Kusini, Hermanus Steyn. Ndege nyingine itawasili Juni 2020 na mbili aina ya Airbus 220 zitawasili kati ya Juni na Julai 2021.Akizungumzia sekta nyingine, mtalaamu huyo wa kilimo alieleza kuridhishwa na serikali inavyoingilia kati mahitaji ya wakulima, hususani bei ikiwamo kuruhusu wauze mazao yao nje ya nchi, akisema inawapa ari ya kulima. Kwa upande wa elimu, pamoja na kupongeza hatua mbalimbali zinazofanywa na serikali ikiwamo utoaji wa elimu bila malipo, Kimiti alishauri mfumo wa elimu uwe ni unaojibu matarajio ya wahitimu kwa maana ya ajira.  <topic>: kitaifa 